《云南曲》
唐代·刘湾

百蛮乱南方，群盗如猬起。骚然疲中原，征战从此始。

白门太和城，来往一万里。去者无全生，十人九人死。

岱马卧阳山，燕兵哭泸水。妻行求死夫，父行求死子。

苍天满愁云，白骨积空垒。哀哀云南行，十万同已矣。

作者简介：刘湾，[唐]（约公元七四九年前后在世）字灵源，西蜀人，一作彭城（今江苏徐州）人。生卒年均不祥，约唐玄宗天宝中前后在世。工诗。天宝进士。禄山之乱，以侍御史居衡阳，与元结相友善。湾所作诗，今存于全唐诗者，仅六首。